Copyright: Thursday, January 27, 2000 15:10:36


Minden lemezméretet egyenlően jelenít meg, függetlenül a lemez kapacitásától.


Itt adható meg a lemezek megjelenítéséhez használt beosztás. A Logaritmikus beállítás a lemezek megjelenítéséhez logaritmikusan kiszámolja minden lemez kapacitását. Különböző méretű lemezek kezeléséhez használja a Logaritmikus beállítást. A Lineáris beállítás a lemezek méretét a legnagyobb lemezhez viszonyítva jeleníti meg. Hasonló méretű lemezek megjelenítéséhez használja a Lineáris beállítást. Ha például egy 100 MB-os és egy 2 GB-os lemezzel rendelkezik, és a Lineáris beállítást választja, a 100 MB-os lemez alig látható. Ha a Logaritmikus beállítást választja, a lemezek arányosan jelennek meg.


Minden lemezterület méretét egyenlően jelenít meg, függetlenül a terület kapacitásától. A lemezterület lehet kötet által használt terület, nem lefoglalt terület vagy szabad terület bővített partíción.


Itt adható meg a lemezterületek megjelenítéséhez használt beosztás. A Logaritmikus beállítás a lemezek megjelenítéséhez logaritmikusan kiszámolja minden terület kapacitását. Különböző méretű területek kezeléséhez használja a Logaritmikus beállítást. A Lineáris beállítás a lemezterületek méretét a legnagyobb lemezhez viszonyítva jeleníti meg. Különböző méretű területek kezeléséhez használja a Lineáris beállítást. Ha például egy 100 MB-os és egy 2 GB-os kötettel rendelkezik, és a Lineáris beállítást választja, a 100 MB-os kötet alig látható. Ha a Logaritmikus beállítást választja, a kötetek arányosan jelennek meg.


Megjeleníti a kötet fájlrendszerét. Ha másik fájlrendszer használatával akarja a lemezt formázni, kattintson a nyílra, majd a listában a megfelelő elemre.

A FAT (fájlallokációs tábla) a legjobb megoldás, ha a számítógépen a Windows 95 vagy annak újabb verziója, Windows for Workgroups, MS-DOS vagy OS/2 fut. A FAT fájlrendszer legjobban kisebb kötetekhez használható, 2 GB-nál nagyobb kötetekhez nem megfelelő.

Az NTFS (NT fájlrendszer) a következő szolgáltatásokat biztosítja: engedélyezés, titkosítás, tömörítés és helyreállíthatóság. Az NTFS akkor ajánlott, ha a számítógépen nincs más operációs rendszer telepítve. Ha a számítógépen a Windows 95 vagy annak későbbi verziója, Windows for Workgroups, MS-DOS vagy OS/2 fut, legyen óvatos, amikor az NTFS rendszer segítségével formáz köteteket, mert ezek az operációs rendszerek nem tudnak hozzáférni vagy elindulni a számítógép NTFS köteteiből.

A FAT32 a FAT javított változata a kötetek használatát 32 GB-ig támogatja, és a kisebb szektorcsoport-méretnek köszönhetően a lemezterület kihasználása hatékonyabb. Csak a Windows 2000, Windows 98 és a Windows 95 OEM Service Release 2 operációs rendszerek férnek hozzá a FAT32 kötetekhez. Az MS-DOS, a Windows 3.1 és annak korábbi verziója, a Windows for Workgroups, a Windows 95 eredeti verziója, a Windows NT 4.0 és annak korábbi verziója nem ismeri fel a FAT32 köteteket, és nem tud ilyen kötetből betöltődni.


Itt adható meg a lemezallokációs egység vagy szektorcsoport mérete. A Windows 2000 által használt fájlrendszerek a merevlemezt a szektorcsoportok mérete alapján osztják fel. Ezek a csoportok jelentik a fájl tárolására szolgáló legkisebb lefoglalható lemezterületet. Minél kisebb a használt szektorcsoport mérete, annál gazdaságosabban tárolja a lemez az adatokat. Ha a formázás során nem ad meg szektorcsoport-méretet, a Lemezkezelés a kötet mérete alapján kiválasztja a megfelelő alapértelmezést. A megfelelő alapértelmezés kiválasztásával az elveszett lemezterület és a kötet töredezettsége csökkenthető. Általában ajánlott az alapértelmezett beállításokat használni.


Itt adható meg a kötet neve, így a kötet később könnyen azonosítható.


Itt adható meg, hogy a rendszer gyorsformázást végezzen-e, azaz a hibás szektorok ellenőrzése nélkül törölje-e a fájlokat. A beállítást akkor használja, ha a lemez nemrég lett formázva, és biztosan nem sérült.


Itt adható meg, hogy a lemez formázásakor tömörítse-e a lemezen található mappákat és fájlokat. Csak az NTFS-kötetek tömöríthetők.


Itt adható meg a kötet vagy terület típusa, amelynek a színeit módosítani szeretné a grafikus nézetben.


Itt adható meg a kijelölt kötet vagy terület megjelenítésekor használni kívánt szín.


Itt adható meg a kijelölt kötet vagy terület megjelenítésekor használni kívánt minta.


Megmutatja, hogy fog megjelenni az új szín és minta a grafikus nézetben.


Itt adható meg a lemezszám, amely megfelel a fizikai eszköz számának. A Windows 2000 a lemezszám meghatározásához először a vezérlőket ellenőrzi, majd a hozzájuk csatlakozó lemezeket. A lemezszám mindig 0-val kezdődik és sorban követik egymást. Az eltávolítható lemezeknek van lemezszáma, de a hajlékonylemeznek, a CD-ROM- és a DVD- meghajtóknak nincs. A felhasználó nem módosíthatja a lemezszámokat.


Meghatározza a lemez típusát: Alapvető, Dinamikus, CDROM, Eltávolítható, DVD vagy Ismeretlen. Az Ismeretlen azt mutatja, hogy a lemezhez nem lehet hozzáférni, így típusa nem azonosítható, ha például a lemez dolgozik vagy nem elérhető. Ha a lemez nem elérhető, a lemez állapota Olvashatatlan. Az OEM vállalat aláírásával ellátott lemez is lehet Ismeretlen, Nem felismert állapotú.


Itt adható meg a lemez kapacitása.


Itt adható meg a szabad lemezterület nagysága.


Itt adható meg a lemez állapota: On-line, Offline, On-line (hibák), Idegen, Olvashatatlan, Nem felismert vagy Nincs adathordozó.


Itt adható meg a lemez eszköztípusa, SCSI, IDE, EIDE stb.


Megadja a lemez gyártóját, ha elérhető.


Megadja a merevlemez-csatoló gyártóját, ha elérhető.


Megjeleníti a lemezen található köteteket. Az információ tartalmazza a kötetcímkét, a meghajtóbetűjelet és az egyes kötetek kapacitását.


Ide kattintva megjeleníthetők A lemezen lévő kötetek listában kijelölt kötet tulajdonságai. A gomb nem elérhető, ha távoli számítógépen található lemezt kezel.


Itt adható meg, hogy meghajtóbetűjelet szeretne a kötethez rendelni.


Megjeleníti a lehetséges meghajtóbetűjeleket. Kattintson a listában a kívánt meghajtóbetűjelre.


Itt adható meg, hogy a kötetet üres NTFS-mappába szeretné csatlakoztatni (NTFS fájlrendszerrel formázott köteten található mappa, amely nem tartalmaz fájlokat vagy almappákat).


Itt adható meg az üres NTFS-mappa elérési útja, amely a meghajtó elérési útja lesz. (Az üres NTFS-mappa olyan mappa az NTFS-fájlrendszerrel formázott köteten, amely nem tartalmaz fájlokat vagy mappákat.)


Ide kattintva üres NTFS-mappa kereshető meg vagy hozható létre, amely a meghajtó elérési útjaként használható. (Az üres NTFS-mappa olyan mappa az NTFS-fájlrendszerrel formázott köteten, amely nem tartalmaz fájlokat vagy mappákat.) A gomb nem elérhető, ha távoli számítógépen található lemezt kezel. Meglévő NTFS-mappa elérési útját kell megadni.


Megjeleníti a kötethez rendelt meghajtóbetűjeleket és elérési utakat.


Ide kattintva a kötethez meghajtóbetűjel vagy elérési útvonal adható.


Ide kattintva módosítható a kijelölt meghajtóbetűjel.


Ide kattintva eltávolítható a kijelölt meghajtóbetűjel.


Megjeleníti a lemezt, amely a tükrözött kötet másolatait tartalmazza. Kattintson az eltávolítani kívánt lemezre, amely a tükröt (másolatot) tartalmazza, majd kattintson a Tükör eltávolítása parancsra.


Eltávolítja a tükröt (a kötet másolatát) a kijelölt lemezről.


Megjeleníti a kötet tükrözéséhez használható dinamikus lemezeket. Kattintson a lemezre, amelyet a tükör létrehozására szeretne használni, majd kattintson a Tükör hozzáadása parancsra.


A kijelölt lemezen hozzáadja a kötetről készült tükrözést.


Megjeleníti a dinamikus lemezeket, amelyekből kiválasztható a RAID-5 kötet károsodott részeit kicserélő lemez.


Megjeleníti a nem lefoglalt területet, amely a károsodott kötet javítására használható.


Ide kattintva a lemezek csoportjából kijelölhető egy vagy több hozzáadni kívánt lemez. Ha nincs dinamikus lemez telepítve, a csoport összes lemeze hozzá lesz adva, függetlenül attól, hogy melyik lemezt jelölte ki hozzáadásra.


Megjeleníti a számítógéphez csatlakozó dinamikus idegen lemezeket. Ezeket a lemezeket importálni kell, hogy a Lemezkezelés segítségével kezelhetők legyenek.


Megjeleníti az importálható lemezeket. Az importálni kívánt lemez kijelöléséhez jelölje be a lemez mellett található jelölőnégyzetet.


Megjeleníti a hozzáadni kívánt lemezen található köteteket. Nézze át az Adatállapot oszlopot figyelmesen. Ha bármilyen probléma felmerül, ez megmondja, mi történik a lemezek található egyes kötetekkel a lemezek importálása után.

Nem teljes adatok Az adat több lemezt foglal el, de nem lett mindegyik lemez áthelyezve. A köteten található adatok megsemmisülnek, ha nem helyezi át a kötetet tartalmazó maradék lemezeket, és importálja az összes lemezt egyszerre. Az adat helyreállításához nem importálható később a hiányzó lemez.

Nem redundáns adat (csak a RAID-5 és a tükrözött kötetekre vonatkozik). Az adat több lemezt foglal el, de a kötetet tartalmazó egyik lemez áthelyezése nem történt meg. A kötet elveszti a redundanciát, ha egy kivételével a kötetet tartalmazó összes lemezt importálja. Ennek megelőzéséhez kapcsolja egyszerre a kötetet tartalmazó összes lemezt az új számítógéphez, majd importálja a lemezeket együtt. A redundancia helyreállításához nem importálható később a hiányzó lemez. Ha nem importálja az összes lemezt, a tükrözött kötetekből egyszerű kötet lesz, a RAID-5 kötetek állapota pedig Redundanciahiba lesz.

Elavult adat (csak a RAID-5 és a tükrözött kötetekre vonatkozik). Az adat több lemezt foglal el, de nem lett mindegyik lemez áthelyezve. A lemez tükrözése vagy a paritásadatok elavultak. A probléma megoldásához tanulmányozza a Lemezkezelés súgóját a lemezek áthelyezéséről másik számítógépre.


Megjeleníti a frissítésre kijelölt lemezeket. A lemezeken található kötetek megjelenítéséhez kattintson a lemezre, majd a Részletek parancsra. Megjegyzés: a Lemezkezelés újraindítja a számítógépet, ha frissíti a rendszer- és rendszerindító partíciókat tartalmazó lemezeket vagy ha a frissíteni kívánt lemezeket éppen használja egy program.


Ide kattintva megjeleníthetők a kijelölt lemezen található kötetek.


Megjeleníti a frissíthető alapvető lemezeket. Ha a partíció a Windows 2000 előtt jött létre, legalább 1 MB szabad lemezterület szükséges a frissíteni kívánt lemezen. A lemez frissítése után a lemez vagy a kötet nem alakítható vissza alapvetővé az összes kötet törlése nélkül.


A kijelölt lemezt dinamikusra frissíti. Ha a lemez tartalmaz köteteket, megjelenik a Frissítendő lemezek párbeszédpanel, ahol ellenőrizhetők a frissíteni kívánt lemezek és kötetek, megtekinthetők a velük kapcsolatos részletek és meghatározható, hogy a frissítés sikeres lesz-e.


Megjeleníti a frissítés előtt álló lemezeken található köteteket. Itt megállapítható, melyik kötet foglal el több lemezt is. Ha egy kötet több lemezt foglal el, azok a lemezek is hozzá lettek adva a frissítés előtt álló lemezek listájához.


A kijelölt alapvető lemezt dinamikus lemezre frissíti. A lemez dinamikusra frissítése után a lemez vagy a kötet nem alakítható vissza alapvetővé az összes kötet törlése nélkül.


Megjeleníti azoknak a köteteknek a meghajtóbetűjelét, amelyekre létrehozható a meghajtó elérési útja. A kötet mappáinak megjelenítéséhez kattintson a meghajtóbetűjel melletti pluszjelre. Új mappa létrehozásához válassza ki a helyet, ahol létre szeretné hozni az üres mappát, majd kattintson az Új mappa parancsra.


Új mappát hoz létre a meghajtó elérési útjához. Válassza ki az elérési útvonalat, amelyen üres mappát szeretne létrehozni, majd kattintson az Új mappa parancsra. A mappának NTFS-köteten kell lennie.


Megjeleníti az üres mappa elérési útját, ahol létre szeretné hozni a meghajtó elérési útját. A mappának NTFS-köteten kell lennie.


Megjeleníti a meghajtó elérési útjait a számítógép minden kötetéhez.


Megjeleníti a számítógépen használható hajlékonylemez-meghajtókat és egyéb cserélhető tárolóeszközöket (például Zip meghajtók).


Menti az összes módosítást a párbeszédpanel bezárása nélkül.